|  |  |
| --- | --- |
| Vedtægter forUngeforum |  |

|  |
| --- |
|  |
| 2020 |
| vordingborg.dk |

|  |
| --- |
| **Vordingborg Kommune**Østerbro 24720 Præstø |

Vedtægter for Ungeforum

Udgivet af Vordingborg Kommune

Udarbejdet af: Ungeforum

# VEDTÆGTER FOR VORDINGBORG KOMMUNES UNGEFORUM

**Navn og formål**

**§ 1** Organisationens navn er:

Ungeforum

Ungeforum har hjemsted i Vordingborg Kommune.

**§ 2** Ungeforum er en partipolitisk uafhængig organisation.

**§ 3** Det overordnede formål med Ungeforum er:

* At give kommunens unge en demokratisk platform og stemme til at udfolde og udøve unges holdninger og synspunkter på deres ungeliv i Vordingborg Kommune.
* At kommunes unge arbejder med områder, der interesserer og har betydning for unge mellem 14 og 21 år og som er med til at gøre Vordingborg Kommune til en attraktiv kommune for unge at bo i, gå i skole i, tage uddannelse og have en fritid i – for nuværende og senere generationer af unge.
* At give unge bedre muligheder for at komme til orde i spørgsmål, der vedrører deres trivsel, læring og udvikling.
* At sætte unges rettigheder og muligheder og indflydelse til debat set ud fra et ungeperspektiv.
* At give unge større muligheder for deltagelse i demokratiske processer, der vedrører dem nu i deres ungeliv, så de også ud i fremtiden deltager aktivt, som demokratiske medborgere i det danske samfund.
* At give Vordingborg Kommunes politikere en børne- og ungepolitisk sparringspartner.
* At inddrage unge i demokratiske processer og politiske spørgsmål.

**Ungeforums opgaver og arbejdsområder**

**§ 4** Ungeforum beslutter et arbejdsprogram/temaer for 1 år ad gangen.

Programmet kan eksempelvis indebære følgende hovedområder:

* Politiske mål i det kommende år – hvordan og hvad?
* Afholdelse af debatarrangementer og aktiviteter for og med unge i kommunen.
* Inddragelse kommunens øvrige unge i debatter på sociale medier.
* Overværelse af kommunalbestyrelsesmøder.
* Deltagelse i arrangementer udenfor kommunen (f.eks. folkemøder og studiebesøg hos andre ungdomsråd og samarbejdspartnere).
* Udarbejdelse af undersøgelser efter behov.
* Udarbejdelse af høringssvar til politiske udvalg i kommunen.
* Fremsendelse af forslag til politiske udvalg i kommunen.

**Medlemmer og medlemskab**

**§ 5** Ungeforum er valgt af kommunens unge, og består af op til 35 unge i alderen 14 - 21 år.

Der er valg til Ungeforum i perioden 1. august til 1. oktober hvert år.

Vordingborg Kommunes folkeskoler, privatskoler, friskoler og ungdomsuddannelser får forud for valget tilsendt materiale omkring valg til Ungeforum.
Ungeforum ønsker, at forummet afspejler samfundet omkring os, og tilstræber derfor at medlemmerne repræsenterer en naturlig spredning i forhold til bl.a. køn, etnicitet og geografisk spredning inden for kommunen.

Som medlem af Ungeforum repræsenterer man alle unge i kommunen.

Medlemmer i Ungeforum forpligter sig til at deltage aktivt i rådets arbejde og gøre en aktiv indsats for Ungeforums udvikling.

Ungeforum kan beslutte, at et medlem skal fratages sit medlemskab, såfremt Ungeforum vurderer, at medlemmet ikke længere deltager aktivt i forummets arbejde, og herunder ikke opfylder de krav til arbejdet, som er fastsat i Ungeforums forretningsorden.

**§ 6** Unge i alderen 14 - 21 år med bopæl i Vordingborg Kommune kan vælges til Ungeforum.

Alle unge i Vordingborg Kommune mellem 14 og 21 år kan sende forslag til Ungeforum jf. Ungeforums forretningsorden.

**Ungeforums organisering**

**§ 7** Ungeforum er administrativt forankret i Vordingborg Ungdomsskole og 10. klasse, der sørger for lokaler, sparring til møder og opgaver samt administrativ og praktisk hjælp ved en koordinator, ansat i Ungdomsskolen og 10. klasse.

Ungeforum afholder møde 1 gang om måneden eller efter behov.

Ved alle møder skal der vælges en ordstyrer og en referent.

Der tages referat af møderne. Referaterne er offentlige og lægges på Ungeforums hjemmeside.

Ungeforum udarbejder og beslutter efter afholdelse af det årlige valg af nye medlemmer til forummet en forretningsorden for arbejdet, som skal gælde i perioden frem til næste valgperiode. Ligeledes beslutter Ungeforum, hvorledes man vil organisere sig, de hovedarbejdsområder, man vil koncentrere sig om det følgende år, samt årshjul for arbejdet.

Ungeforum konstituerer sig med en formand, næstformand og øvrige poster efter behov.

Formand og næstformand bliver valg for 1 år ad gangen. Formandsvalg afholdes på førstkommende møde efter afholdelse af det årlige valg af nye medlemmer til Ungeforum.

Hvis et flertal blandt rådets medlemmer ikke har tillid til formand, næstformand eller et øvrigt medlem af bestyrelsen, afholdes der nyvalg til posten.

**Formidling og kommunikation til kommunens unge**

**§ 8** Ungeforum kommunikerer via de sociale medier og gennem kommunale nyhedskanaler. Elevrådene på skoler og ungdomsuddannelserne er også kommunikationskanaler, der vil kunne bruges efter behov.

En gang årligt afholder Børne-, Unge- og Familieudvalget og Ungeforum dialogmøde.

**Vedtægtsændringer og beslutningsdygtighed**

**§ 9** Ungeforum beslutninger er kun gyldig, hvis minimum 5 medlemmer har deltaget i det møde, hvor beslutningen blev truffet.

Vedtægtsændringerne træder i kraft efter godkendelse hos Vordingborg Kommune.

**Ungeforums økonomi**

**§ 9** Regnskabsåret går fra 1. januar til 31. december.

Ungeforums økonomi varetages i samarbejde med koordinatoren.

# GODKENDT AF KOMMUNALBESTYRELSEN 29.01.2020

|  |
| --- |
| **Vordingborg Kommune**Postboks 200Østerbro 24720 PræstøTlf. 55 36 36 36 |